Filem Terbaru Liam Neeson, Hard Powder Akan Ditayangkan Februari 2019
Filem thriller Hard Powder lakonan pelakon veteran, Liam Neeson telah ditetapkan tarikh tayangannya oleh Summit Entertainment iaitu pada 8 Februari 2019. Hard Powder merupakan sebuah filem yang berdasarkan dari filem dari Norway iaitu In Order of Disappearance atau Kraftidioten dalam bahasa Norway. Ianya mengisahkan tentang Nels Coxman (Neeson) yang ingin membalas dendam diatas kematian anaknya yang dibunuh oleh kartel dadah. Bagaimanapun dia secara tidak sengaja telah menyebabkan perang diantara kumpulan penjenayah yang akan mengancam penduduk di bandar kecil tempat tinggalnya. Selain Liam Neeson, ianya turut dibintangi pelakon Emmy Rossum dan Laura Dern. Pengarah filem asal, Hans Petter Moland menjadi pengarah untuk filem ini manakala Frank Baldwin bertindak selaku penulis skrip. Setakat ini tarikh tayangan Hard Powder di Malaysia masih lagi tidak lagi diketahui.